Eŭropa Centro pri Kosmaj Esploro kaj Teknologio

La Eŭropa Centro pri Kosmaj Esploro kaj Teknologio (ECKET) estas la teknika centro de la Eŭropa Kosma Agentejo situanta en Noordwijk, Nederlando, kreita en 1968. Ĉirkaŭ 2 500 teknikistoj, inĝenieroj kaj esploristoj laboras pri la evoluo de kosmaj teknikoj kaj la dezajno de kosmoŝipoj. ESTEC havas ampleksajn instalaĵojn por kontroli la ĝustan funkciadon antaŭ lanĉo de kosmoŝipo: HYDRA: hidraŭlika vibra tablo; CEM: la elektromagneta kongrua testa ĉambro; LSS: la granda kosma simulilo. La celo de ĉi tiuj sistemoj estas efektivigi termikajn, mekanikajn kaj akustikajn kvalifikajn testojn. Ekzemple, la eŭropa Aŭtomatigita Translokiga Veturilo (ATV) faris siajn unuajn testojn tie sur HYDRA en 2003 kaj la unua eŭropa meteologia sputniko en polusa orbito (MetOp-2) spertis serion de testoj en la LSS en novembro 2003.